Una filheta de Lion

Una filheta de Lion es una cançon del duo Brotto-Lopez :

Una filheta de Lion, una filheta de Lion,
Una filheta de Lion s'èra perduda
S'èra pas sachuda tornar de dinc'ont èra venguda

Un cavalièr ven a passar, un cavalièr ven a passar,
Un cavalièr ven a passar e la troba endurmida.
- La bèla que fasètz aquí, aquí sensa companhia ?

- Soi una filheta de Lion, soi una filheta de Lion
Soi una filheta de Lion me soi perduda
M'èri pas sachuda tornar de dinc'ont èri venguda.

- Bèla montatz sus mon caval, bèla montatz sus mon caval
Bèla montatz sus mon caval sieguètz tranquilla,
Passarem aqueste bòsc aquí sensa ren si dire.

Quand la bèla es delà del bòsc, quand la bèla es delà del bòsc
Quand la bèla es delà del bòsc si bota a ríser,
- La bèla de que risètz, de que vos fa tan ríser ?

- Ieu me risi de tu galant, ieu me risi de tu galant
Ieu me risi de tu galant e de la tiá codardisa,
E mai d'aver passat lo bòsc aquí sensa ren si dire.

- La bèla tornarem dins lo bòsc, la bèla tornarem dins lo bòsc
La bèla tornarem dins lo bòsc sieguètz tranquilla,
Tornarem passar dins lo bòsc mas pas sensa ren si dire.

As fach coma l'aucèl patut
Quand teniá la lauseta,
Cresiás de la téner pel bec
La teniás pas que per la coeta.

Categoria:Cançon del duo Brotto-Lopez